en el en en el el el en el el el el el el el el el en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr en en el en el el el el en el en el el el el en el el el el en el el el el en el el el el el el el el el en fr en en
Οριστικά στο έμψυχο δυναμικό της ομάδας του Νέστου ανήκει ο ποδοσφαιριστής Αντώνης Λαδάκης ο οποίος τα βρήκε σε όλα και συμφώνησε με την ομάδα της Χρυσούπολης.
Εκείνο το οποίο πρέπει να τονίσουμε είναι το ότι πριν από μερικές μέρες φαινόταν ότι τελικά η συμφωνία δεν θα προχωρούσε αλλά τελικά ο Αντώνης Λαδάκης επέστρεψε στη Χρυσούπολη μετά από 18 ολόκληρα χρόνια. Όλα άλλαξαν τις τελευταίες ημέρες, το κλίμα μεταξύ των δύο πλευρών έγινε το ιδανικότερο και ο Αντώνης Λαδάκης ήδη προπονείται με τη νέα του ομάδα. Πέρσι ο Αντώνης Λαδάκης αγωνίστηκε αρχικά στον Α.Ο.Κ. και μετά στη Δόξα Δράμας. Πριν έκανε σπουδαία επαγγελματική καριέρα σε Αστέρα Τρίπολης και Πανθρακικό. Από το Ερατεινό και το Νέστο το 1999 ήρθε στον Α.Ο.Κ. και στη συνέχεια αγωνίστηκε σε Λύκους και Αγροτικό Αστέρα.
Φιλικό του Α.Ο.Κ. με τη Δόξα Ν. Σιδηροχωρίου την Κυριακή 20 Αυγούστου
18 August 2017 | Author petrosvpetropoulos
Το Διοικητικό Συμβούλιο του Α.Ο.Καβάλα στο δελτίο τύπου που εξέδωσε ενημερώνει το φίλαθλο κοινό πως για τον αγώνα με την Δόξα Ν. Σιδηροχωρίου την Κυριακή 20 Αυγούστου (ώρα 18:00) θα είναι ανοικτή η Θύρα 6.
Όπως είναι ήδη γνωστό, δεν ισχύουν τα διαρκείας για τους φιλικούς μας αγώνες ενώ οι τιμές των εισιτηρίων είναι 10€ για τους άνδρες και 5€ για τις γυναίκες & τους φοιτητές.
Δωρεάν είσοδος ισχύει για τους ανέργους με αυστηρά υποχρεωτική την επίδειξη της βεβαίωσης ανεργίας του ΟΑΕΔ (αυστηρά με ημερομηνία έκδοσης Ιουλίου ή Αυγούστου 2017) και της ταυτότητας τους, καθώς και για τους μαθητές κάτω των 18 ετών με την επίδειξη της ταυτότητας ή της μαθητικής κάρτας.
Μπαράζ ανόδου στη Football League για Δόξα Δράμας και ΑΕ Καραϊσκάκης
18 August 2017 | Author petrosvpetropoulos
Δόξα Δράμας και ΑΕ Καραϊσκάκης είναι οι δύο ομάδες που σε μονό αγώνα θα διεκδικήσουν άνοδο στη Football League για να καλύψουν το κενό που έχει προκύψει με τη 18η ομάδα. Η ανακοίνωση της ΕΠΟ.
H ΕΠΟ είχε ενημερώσει τους τέσσερις δευτεραθλητές της Γ’ Εθνικής πώς μπορούν να δηλώσουν συμμετοχή στα μπαράζ για άνοδο στη Football League. Αποφασίστηκε από την Ομοσπονδία να εφαρμοστεί από τώρα ο ΚΑΠ και να μπορέσει να διεκδικήσει προβιβασμό ομάδα από την τρίτη κατηγορία, κάτι που δεν ίσχυε με βάση τον προηγούμενο Κανονισμό.
Μπαράζ ανόδου στη Football League για Δόξα Δράμας και ΑΕ Καραϊσκάκης. Διαβάστε Περισσότερα ...
Ο Βαγγέλης Γραμμένος είναι ο νέος πρόεδρος της ΕΠΟ – Έλαβε 48 ψήφους έναντι 21 του Γιώργου Καλαντζή
18 August 2017 | Author petrosvpetropoulos
Ο Βαγγέλης Γραμμένος είναι ο νέος πρόεδρος της ΕΠΟ. Έλαβε 48 ψήφους έναντι 21 του Γιώργου Καλαντζή.
Η διαδικασία εκλογής της νέας διοίκησης διεχήχθη το πρωί της Παρασκευής σε ξενοδοχείο της Αθήνας, και ο πρόεδρος της ΕΠΣ Μακεδονίας  Βαγγέλης Γραμμένος πήρε 48 ψήφους, έναντι 21 του Γιώργου Καλαντζή. Υπήρξαν 2 λευκά. Θυμίζεται ότι οι ψήφοι ήταν συνολικά 71. Οι 54 από τις ΕΠΣ, 16 από τις ΠΑΕ της Σούπερ Λίγκας και μία από τη Football League.Μετά από σχεδόν ένα χρόνο η ΕΠΟ αποκτά αιρετή διοίκηση.
Ο Βαγγέλης Γραμμένος είναι ο νέος πρόεδρος της ΕΠΟ – Έλαβε 48 ψήφους έναντι 21 του Γιώργου Καλαντζή. Διαβάστε Περισσότερα ...
ΕΑΣ ΣΕΓΑΣ Αν. Μακεδονίας και Θράκης: Θερμές ευχαριστίες προς το Δήμο Καβάλας
18 August 2017 | Author petrosvpetropoulos
Τις θερμότερες ευχαριστίες του προς τη Δήμαρχο Καβάλας Δήμητρα Τσανάκα και τον Αντιδήμαρχο Αθλητισμού Γιώργο Φιλόσογλου εκφράζει η ΕΑΣ ΣΕΓΑΣ Αν. Μακεδονίας και Θράκης με αφορμή την άψογη διοργάνωση των δύο μεγάλων αγώνων που πραγματοποιήθηκαν με πολύ μεγάλη επιτυχία στην Καβάλα.
Ειδικότερα να τονιστεί ότι με δελτίο τύπου που εξέδωσε η ΕΑΣ ΣΕΓΑΣ Ανατολικής Μακεδονίας – Θράκης εκφράζει τις ευχαριστίες της, προς τη Δήμαρχο Καβάλας Δήμητρα Τσανάκα και τον Αντιδήμαρχο Αθλητισμού Γιώργο Φιλόσογλου για το γεγονός ότι με τις ενέργειες τους αναβάθμισαν σημαντικά τις υποδομές στο «Ανθή Καραγιάννη»και κατέστησαν έτσι την Καβάλα μια από τις λίγες πόλεις της Ελλάδας που μπορούν να διοργανώσουν αγώνες υψηλού επιπέδου. Παράλληλα στο ίδιο δελτίο τύπου η ΕΑΣ ΣΕΓΑΣ Ανατολικής Μακεδονίας – Θράκης τονίζει ότι όλοι οι αθλητές που συμμετείχαν στους αγώνες έφυγαν με τις καλύτερες εντυπώσεις και εκφράζει την σιγουριά ότι συνεργασία θα συνεχιστεί και στο μέλλον με ακόμα μεγαλύτερους αγώνες.
ΕΑΣ ΣΕΓΑΣ Αν. Μακεδονίας και Θράκης: Θερμές ευχαριστίες προς το Δήμο Καβάλας. Διαβάστε Περισσότερα ...